Supermodell Bella Hadid ootab kärsitult tädiks saamist. Tema õe Gigi Hadidi esiklaps peaks ilmavalgust nägema juba käimasoleval kuul.
Sarnaselt õele Bellale modellina leiba teeniv 25-aastane Gigi Hadid kinnitas aprillis, et kõlakad tema raseduse kohta vastavad tõele ja nad ootavad tõepoolest koos kallima Zayn Malikiga enda esimest last.
Teisipäeval postitas Bella Instagrami «tagasiviske» foto juunikuust, millel ta seisab oma raseda õe kõrval. Mõlemad naised hoiavad pildil oma kõhust kinni, kuigi 23-aastane Bella ei ole lapseootel.
«11. juuni 2020...❤ kaks kuklit ahjus, ainult et minu oma burgerist ja Gigi oma Zayn'ist. ✨👼✨ Ma armastan teid mõlemat hullupööra - ei suuda nutmist lõpetada 🥺,» kirjutas modell pildi juurde.